ОБЯВА ЗА КОНКУРС ЗА УЧЕНИЧЕСКО ЕСЕ

Районен съд - Девин ще проведе дистанционно инициативата „Ден на отворените врати“ на 10 декември 2020г.

В тази връзка Районен съд - Девин обявява конкурс за ученическо есе на тема “Каква е вашата представа за демократично училище? Какви са правата и отговорностите на различните групи в него?“

В конкурсът могат да участват учениците от Х-и до ХII-и клас от училищата в общините Девин, Доспат и Борино.

В конкурсът ще бъдат отличени най-добрите есета, като отличените есета , ще бъдат обявени на сайта на Районен съд - Девин в Деня на отворени врати

Есетата трябва да бъдат подадени в срок до 07.12.2020 г. по електронна поща – devin\_rs@abv.bg или в плик на адрес : гр.Девин, ул. Александър Костов №8, Районен съд - Девин, за участие в конкурса - ученическо есе.

Целта на инициативата е да се повиши правната култура на учениците, да се провокират творческите им търсения и вниманието им към съдебната власт.

Всяко есе трябва да съдържа следната информация:

* име, презиме и фамилия на участника;
* област, община, населено място, пълно наименование на училището, клас;
* телефонен номер на участника;
* електронен адрес на участника;

Всеки участник има право да участва с едно есе.

Конкурсните работи да отговарят на следните изисквания:

* Формат: DОС или DОСХ на Microsoft Word;
* Обем: до три печатни страници, формат А4;
* Разредка на редове и абзаци: 1,5;
* Подравняване: двустранно;
* Шрифт: Times New Roman;
* Размер на шрифта: 12;

Критерии:

* Демонстриране на познания по темата;
* Теза, съответстваща на формулираната тема;
* Оригиналност и творчески подход;
* Недвусмислено изразяване на лична позиция;
* Удачно подбрани аргументи;
* Използване на подходящи стилно-езикови средства за постигане на убедителност и въздействие;
* Спазване на езиковите норми.